דשא סינטטי - כיצד מנקזים את הגשם?
בכדורגל האירופי צריך סיבה מאוד מאוד מוצלחת כדי לשכנע שופט לא לקיים משחק כדורגל בשל תנאי מג אוויר קשים. לא פעם, בעיקר בכדורגל הסקנדינבי או הרוסי, נראה 22 שחקנים מנסים לזהות מבעד לערפל ולשלג את הכדור הכתום, אך השופט – בשלו. ישחקו הנערים לפנינו את מלוא 90 הדקות.
אבל לפעמים דווקא גשם לא חזק במיוחד עשוי לגרום לשופט לבטל משחק, וזאת במקרה שהמשטח הפך להיות אמבטיה והמשחק יותר דומה לכדור מים מאשר לכדורגל. מאחר ואופ"א וגם פיפ"א אישרו בשנים האחרונות למעל מל-100 מגרשים המשתמשים בדשא סינטטי, לאחר משחקים בינלאומיים, היה צריך הכוכב הסינטטי של עולם הספורט לעמוד במבחן הניקוז. זה לא היה קל.
עם נחזור אחורה בזמן לתחילת שנות ה-80, הרי שלדשא הסינטטי אותו ניתן לכנותו כדור א' של המוצר, היו בעיות ניקוז לא פשוטות. בדיוק כמו שטיח המתמלא במים, כך גם המרבד המלאכותי הפך להיות משטח סופג ממנו היה קשה לנקז מים. צריך לזכור שבניגוד לאקלים הישראלי, החורף האירופי העמיד אתגר לא פשוט בפני חברות הדשא הסינטטי שהיו אמורות להתמודד עם ניקוז של עשרות מ"מ גשם בשעה על מנת לקיים משחק ולא משט.
אם נשים בצד את עניין קיום המשחק – חשוב ככל שיהיה, ישנן בעיות נוספות הנגזרות מבעיית העל של ניקוז לא מספיק טוב. הראשונה היא שבין הסיבים הסינטטיים יתפתח עובש ובקטריות והשנייה היא שמתחת למשטח עצמו עשויות להתפתח צורות חיים מעניינות.
מהר מאוד השחקניות המרכזיות בתחום ייצור הדשא הסינטטי מצאו פתרונות מצוינים שהפכו אותו אף באספקטים רבים כמשטח המתמודד עם בעיות ניקוז טוב יותר גם מדשא טבעי.
פתרונות לניקוז המים ממגרשים, שגם אומצו למוסדות ציבורים, גנים פרטיים ובכל מקום בו אמור להתבצע ניקוז מהיר, התחלקו לשניים: פיתרון ברמת המוצר ופיתרון ברמת ההתקנה.
ברמת המוצר, הפיתרון נמצא בייצור של משטחים אשר היו דומים יותר משטחי דשא טבעי. כיצד הטבע יודע לנקז כמויות גדולות של מים? כמובן, על ידי שורשי הצמחים שמשמשים כצינורות ניקוז לשכבות העמוקות של האדמה. כמו הרבה פיתוחים טכנולוגיים מוצלחים, גם יצרני הדשא הסינטטי גילו כי חיקוי של אמא אדמה הוא דרך להתמודד עם בעיות הניקוז. וכך, כיום, מבנה היריעה, צפיפות הסיבים ועוד פרמטרים נוספים השתלבו יחדיו כדי לחקות את פעילות השורשים המנקזים על מנת שהרטיבות בין הסיבים תתנקז לאדמה מתחת לדשא הסינטטי.
המימד השני של התמודדות עם בעיות הניקוז הוא בהכנת הקרקע עליו מונח הדשא הסינטטי. כיום קיים תקן קפדני שקובע באיזה אופן יש לבנות ולמקם את מערכת הניקוז מתחת לדשא סינטטי באצטדיונים או תחת משטחים גדולים העשויים לספוג כמויות גדולות של גשמים. אחד הפתרונות הפופולאריים הוא אריחים מיוחדים מאבן שיודעים לנקז במהירות כמויות גדולות של מים. ישנן שיטות נוספות לניקוז מהיר, והתחום הולך ומתפתח בעיקר בצפון אירופה שם כמויות הגשם הן עצומות. התוצאה: כיום משטחי דשא סינטטי יודעים להתמודד עם כמויות גדולות של מים בזמן קצר, טוב יותר מאשר דשא טבעי.